Ды ўсё ж ніякія прыдзіркі не зменшаць сапраўднай перамогі тэатра, засведчанай гэтай прэмерай. Дзіма – наша ўсё! – з гонарам кажуць у трупе пра Якубовіча. Цалкам справядліва! Балет стаў цудоўнымі лекамі для артыстаў на шляху да творчых вяршынь, бо акрэсліў для трупы і ўласна прафесійныя задачы – валоданне ўсімі стылямі, пачынаючы з класічных азоў, і артыстычныя – увасабленне безлічы дзейных асоб. У гэтым сэнсе пастаноўку можна ацэньваць як супердасягненне педагагічнага рэпертуару. І нават – канцэртна-педагагічнага!